SAMART อวดงบฯไตรมาส 2 พลิกกำไร 56 ลบ. รับรายได้ทะลัก จ่อนำบ.ลูกเข้าตลาดต้นปีหน้า
SAMART อวดงบฯไตรมาส 2 พลิกกำไร 56 ลบ. รับรายได้ทะลัก จ่อนำบ.ลูกเข้าตลาดต้นปีหน้า
SAMART อวดงบฯไตรมาส 2 พลิกกำไร 56 ลบ. รับรายได้ทะลัก จ่อนำบ.ลูกเข้าตลาดต้นปีหน้า
13 ส.ค. 2562

บริษัท สามารถคอร์ปอเรชั่น จำกัด (มหาชน) หรือ SAMART รายงานผลการดำเนินงานไตรมาส 2/62 สิ้นสุดวันที่ 30 มิ.ย.62 ดังนี้

ทั้งนี้ผลการดำเนินงานในไตรมาสดังกล่าวพลิกมีกำไรเนื่องจากในไตรมาส 2/2562 งบการเงินรวมของบริษัทฯ มีรายได้จากการขายงานตามสัญญาและบริการเป็นจํานวน 4,325 ล้านบาท (หลังหักรายการระหว่างกัน) โดยเพิ่มขึ้นจากไตรมาสเดียวกันของปีก่อนหน้าร้อยละ 45
โดยสายธุรกิจ Digital มีรายได้จากการขายงานตามสัญญาและบริการรวม 264 ล้านบาท ปรับตัวเพิ่มขึ้นร้อยละ 18 เมื่อเทียบกับไตรมาสเดียวกันเมื่อปีก่อน สาเหตุหลักจากการเพิ่มขึ้นของรายได้จากสายธุรกิจ Digital Network และสายธุรกิจ Digital Content
อีกทั้งสายธุรกิจ ICT Solution and Service รายได้จากการขายงานตามสัญญาและบริการในไตรมาสที่ 2/2562มีจํานวน 3,157 ล้านบาท โดยเพิ่มขึ้น 1,071 ล้านบาทจากช่วงเดียวกันของปีก่อนหน้าเพิ่มขึ้นร้อยละ 51
 
นอกจากนี้ที่ประชุมคณะกรรมการบริษัทมีมติอนุมัติแผนงานการนำบริษัท สามารถ ทรานส์โซลูชั่น จำกัด (STR) ซึ่งเป็นบริษัทย่อยของ SAMART เข้าจดทะเบียนในตลาดหลักทรัพย์แห่งประเทศไทย (ตลท.) คาดว่าจะแล้วเสร็จภายในไตรมาส 1/63
ทั้งนี้ คณะกรรมการบริษัท อนุมัติการเสนอขายหุ้นสามัญเพิ่มทุนของ STR ซึ่งเป็นบริษัทย่อยที่ SAMART ถือหุ้นทางอ้อมผ่านบริษัท สามารถ ยู-ทรานส์ จำกัด (SUT) ในสัดส่วน 66.67% และบริษัท สามารถ อินเตอร์ โฮลดิ้ง จำกัด (SIH) ในสัดส่วน 33.33% โดยเสนอขายต่อประชาชนทัวไป รวมทั้งการนำ STR เข้าจดทะเบียนใน ตลท.ไม่เกิน 10% ของทุนจดทะเบียนที่ชำระแล้วภายหลังการเพิ่มทุนและ อนุมัติการเสนอขายหุ้นสามัญเดิมของ STR ที่ถือผ่าน SUT และ/หรือ SIH ต่อประชาชนทั่วไป และ/หรือ จัดสรรหุ้นสามัญเดิมดังกล่าวเป็นหุ้นส่วนเกินไม่เกิน 25% ข-องทุนจดทะเบียนที่ชำระแล้วภายหลังการเพิ่มทุน
สำหรับ STR ประกอบธุรกิจลงทุนในบริษัทอื่น (Holding company) ซึงเน้นการลงทุนในบริษัทที่ประกอบธุรกิจการจราจรทางอากาศ หรือธุรกิจที่เกี่ยวเนื่องกับการจราจรทางอากาศ โดยปัจจุบันได้มีการถือสัดส่วน 100% ในบริษัท แคมโบเดีย แอร์ ทราฟฟิค เซอร์วิส จำกัด (CATS) สัญชาติกัมพูชาที่ประกอบธุรกิจดำเนินการจัดตั้งระบบและให้บริการควบคุมการจราจรทางอากาศในประเทศกัมพูชาแต่เพียงผู้เดียวตามสัญญาสัมปทานที่ได้รับจากรัฐบาลกัมพูชาตั้งแต่ปี 2544 ถึงปี 2583
อนึ่งผลประกอบการของ STR ในช่วงปี 59-61 บริษัทมีรายได้เพิ่มจาก 50.18 ล้านบาทในปี 59 เป็น 54.65 ล้านบาทในปี 60 และ 59.71 ล้านบาทในปี 61 ส่วนกำไรสุทธิเพิ่มจาก 7.92 ล้านบาทในปี 59 เป็น 10.55 ล้านบาทในปี 60 และ 17.02 ล้านบาทในปี 61
ขณะที่งวด 6 เดือนแรกของปี 62 บริษัทมีรายได้ 31.90 ล้านบาท เทียบกับงวดเดียวกันของปี 61 ที่มีรายได้ 28.92 ล้านบาท และมีกำไรสุทธิเพิ่มจาก 7.99 ล้านบาท มาเป็น 8.94 ล้านบาท
ทั้งนี้ STR มีความประสงค์จะระดมทุนโดยการออกและเสนอขายหุ้นสามัญเพิ่มทุนต่อประชาชนเป็นครั้งแรก (IPO) และจะนำหุ้นสามัญทั้งหมดของ STR เข้าจดทะเบียนในตลาดหลักทรัพย์ณ เพื่อจะนำเงินทีได้รับจากการระดมทุนไปใช้ในการชำระคืนเงินกู้กับสถาบันการเงิน และเป็นเงินทุนหมุนเวียนภายในกิจการ
โดย STR จะแปรสภาพเป็นบริษัทมหาชนจำกัดและจะทำให้ชื่อเปลี่ยนจากเดิมชือ “บริษัท สามารถ ทรานส์โซลูชั่น จำกัด” เป็นชือ “บริษัท สามารถ เอวิเอชั่น โซลูชั่นส์ จำกัด (มหาชน)” และภายหลังการเสนอขายหุ้นสามัญเพิ่มทุนและหุ้นสามัญเดิมของ STR ต่อประชาชนทัวไปแล้ว SAMART จะยังคงเป็นผู้ถือหุ้นทางอ้อมใน STR โดยมีสัดส่วนไม่ต่ำกว่า 65% ของทุนจดทะเบียนชำระแล้วของ STR ภายหลังการเพิ่มทุน